open-index/open-wikipedia-markdown huggingface dataset:
Markus Sitticus von Hohenems

** Markus Sitticus von Hohenems** eller ** Altemps ** (født 1533 i Hohenems i Tyskland nå Østerrike, død 15. februar 1595 i Roma) var en av den katolske kirkes kardinaler. Han var biskop av Cassano i ett år, og senere biskop av Konstanz.

Han ble utnevnt til kardinal 26. februar 1561 av sin onkel pave Pius IV, med *[[Santi XII Apostoli]]* som tittelkirke.

Han var fetter til kardinalene Gianantonio Serbelloni og Carlo Borromeo (begge kreert 1560).

## Episkopalgenealogi
Hans episkopalgenealogi er:
* Erkebiskop Filippo Archinto (1500-1558)
* *[[Pave Pius IV]]* (1499-1565) *bispeviet 1546
* Kardinal Giovanni Antonio Serbelloni (1519-1591) *1557
* Kardinal Carlo Borromeo (1538-1584) *1563
* Kardinal *Markus Sitticus von Hohenems* (1533-1595) *1566

## Referanser


## Eksterne lenker
* Biografi på The Cardinals of the Holy Roman Church
Vågstranda

**Vågstranda** er ei bygd lengst øst i Vestnes kommune i Møre og Romsdal med i underkant av 500 innbyggere, samt navnet på et kirkesogn med Vågstranda kirke i Grytten prestegjeld i Møre bispedømme. Området ble overført fra Rauma til Vestnes kommune 1. januar 2021. Vedtaket i Kommunaldepartementet sommeren 2019 omfatter grunnkretsene Hjelvik og Våge med i alt 442 innbyggere (i 2019).

Vågstranda har eget oppvekstsenter (barnehage og barneskole), kirke og dagligvarebutikk med post. Bygda har ellers mange turmuligheter, fra fjord til fjell.

Vågstranda har Nordens største brakkvannspoll der ble det drevet oppdrett av østers og ål. Østers vokste naturlig i pollen og i 1906 begynte oppdrett. Den grunne pollen er trolig et av Norges beste steder for oppdrett av østers på grunn av temperaturforholdene som fører til vekst av alge som østers lever. Opp til 20 millioner yngel kan klekkes årlig. Produksjonen var på 10 til 100 tonn årlig. Ål gikk inn i pollen på jakt etter østers og det ble en periode drevet fangst og røyking av ål. Bygda har også fiskeoppdrettsanlegg, det første anlegget kom i gang i 1963. Vågstranda har utsikt til øya Sekken.

I 1915 satte grunneierne på Vågstranda opp et vannkraftverk i Reistadelva og bygda fikk elektrisk lys samme høst.

I 1973 satte Glamox under ledelse av Birger Hatlebakk en fabrikk i drift på Vågstranda.

Stedet har trolig gammel bosetning. Det er flere røyser langs sjøen og bautastein på Nedre Våge.

På 1940-tallet var sammenhengende vei mellom Vågstranda og Veblungsnes ferdig, slik at det ble ferjefri veiforbindelse Ålesund-Åndalsnes-Oslo. Voll fikk da for første gang veiforbindelse til nabobygdene. Ferjesambandet Våge–Norvik ble lagt ned i 1945. Vågstranda var del av Veøy kommune til 1964. Da det ble sammenhengende vei på sørsida Romsdalsfjorden falt grunnlaget for båt- og ferjetransport over Romsdalsfjorden til resten av Veøy kommune bort. Vågstranda og Holm sogn gikk i 1964 sammen med Voll, Grytten, Hen og Eid inn i Rauma kommune.

## Referanser
Francesco Gonzaga den yngre

** Francesco Gonzaga** (født 6. desember 1538 i Palermo, død 6. januar 1566 i Roma) var en av den katolske kirkes kardinaler. Han var biskop av Cosenza og senere biskop av Mantova.

Han ble utnevnt til kardinal i 26. februar 1561 av sin onkel pave Pius IV, med *[[San Nicola in Carcere]]* som tittelkirke.

Han var i slekt med kardinalene Ercole Gonzaga (kreert 1527), Giovanni Vincenzo Gonzaga (1578), Francesco Gonzaga den eldre (1461), Sigismondo Gonzaga (1505), Pirro Gonzaga (1527), Scipione Gonzaga (1587), Ferdinando I Gonzaga (1607) og Vincenzo II Gonzaga (1615).

## Referanser


## Eksterne lenker
* Biografi på The Cardinals of the Holy Roman Church
Gianfrancesco Gàmbara

**  Gianfrancesco Gàmbara ** (født 16. februar 1533 i Brescia, død 5. mai 1587 i Roma) var en av den katolske kirkes kardinaler. Han var tilknyttet den romerske kurie, og ble biskop av Viterbo.

Han ble utnevnt til kardinal i 26. februar 1561 av sin onkel pave Pius IV.

Han var i slekt med kardinalene Uberto Gàmbara (nevø, kreert 1539) og Carlo Borromeo (stebror, 1578).

## Referanser


## Eksterne lenker
* Biografi på The Cardinals of the Holy Roman Church
Air France Flight 358

**Air France Flight 358** er et fransk fly fra flyselskapet Air France som krasjlandet 2. august 2005 på Toronto Pearson internasjonale lufthavn. Flyet var av typen Airbus A340-300. Flyet, med 297 passasjerer og 12 besetningsmedlemmer ombord, hadde fløyet inn fra Charles de Gaulle lufthavn ved Paris. 

Flyet skled av rullebanen under landing i dårlig vær. Det skal ha vært vind med storm styrke og flere lynnedslag i området. Flyet skal også ha blitt truffet av et lyn før det landet, og skal ha brukket i to mens det brøt mellom sikkerhetsgjerdet ved enden av rullebanen og fortsatte 100 meter og kom til stans ved ravine tett ved og en motorvei. Det brennende passasjerflyet havnet bare ca. 50 meter unna en av de mest trafikkerte motorveiene i Canada, og det tok to timer før brannen var slukket. 

En radiostasjon i Toronto meldte at flere passasjerer ble observert mens de klatret ut av det brennende flyet, og at flere andre om bord hadde blitt evakuert i sikkerhet. Air France meldte senere at alle passasjerer og hele besetningen hadde overlevd. 14 ble skadd, ingen alvorlig.

Ulykken skjedde kl. 16.15 lokal tid, under det travle ettermiddagsrushet i Toronto. 

Andre innkommende fly til Toronto ble umiddelbart omdirigert til andre kanadiske lufthavner ved Ottawa, London, Hamilton, Montréal og Winnipeg, eller til Syracuse Hancock International Airport i Syracuse, New York, USA. Rutefly fra Vancouver måtte returner til utgangspunktet. Omkring 540 flyvninger ble kansellert. 

## Første større flyulykke i Nord-Amerika på fire år
Den forrige store flyulykken i Nord-Amerika fant sted den 12. november 2001, kort tid etter terrorangrepet i New York. Da mistet et fly fra American Airlines en del og styrtet inn i et boligområde i New York. 265 mennesker mistet livet.

## Tidligere ulykker på Pearson lufthavn
Pearson-flyplassen er Canadas travleste lufthavn, med 28 millioner passasjerer i 2004.

Flyplassens verste ulykke fant sted den 5. juli 1970, da Air Canada Flight 621 fra Montréal kom inn for mellomlanding på vei til Los Angeles. Spoilerne ble utløst ved en feil; katastrofen kostet alle passasjerer og mannskap livet, i alt 109 personer. 

Den 26. juni 1978 prøvde Air Canada Flight 189 til Winnipeg å avbryte et takeoff, og havnet i en kløft utenfor enden av rullebanen. To av 107 passasjerer omkom. 

## Eksterne lenker
*
Marcantonio Amulio

** Marcantonio Amulio** (født 1506 i Venezia, død 17. mars 1572 i Roma) var en av den katolske kirkes kardinaler. Han var biskop av Rieti, og var tilknyttet den romerske kurie.

Han ble utnevnt til kardinal i 26. februar 1561 av sin onkel pave Pius IV, med *[[San Marcello al Corso]]* som tittelkirke.

## Referanser


## Eksterne lenker
* The Cardinals of the Holy Roman Church
Liste over mest innbringende filmer

Dette er en **liste over historiens mest innbringende filmer**. Lista tar kun utgangspunkt den summen filmene spilte inn på kino (tall fra videoutleie, videosalg og TV er ikke inkludert).

Alle tall er oppgitt i amerikanske dollar. Tallene er ikke justert i forhold til inflasjon og derfor domineres den av relativt nye filmer.
Francesco Gonzaga den eldre

**Francesco Gonzaga** den eldre (født 15. mars 1444, død 21. oktober 1483) var en av Den katolske kirkes kardinaler.

Han ble kreert til kardinal 18. desember 1461 av pave Pius II.

## Referanser


## Eksterne lenker
* Biografi på The Cardinals of the Holy Roman Church
110 meter hekk

**110 meter hekk** er en løpsøvelse i friidrett, og den korteste hekkeøvelsen som arrangeres utendørs for herrer. Tilsvarende distanse for kvinner er 100 meter hekk. 110 meter hekk har vært med i OL siden starten i Athen i 1896. Distansen inngår også i herrenes tikamp.

Verdensrekorden på distansen er per 18. mai 2024 12,80 sekund, løpt av Aries Merritt, under Memorial Van Damme i Belgia i 2012.

Løperne skal forsere ti 106 centimeter høye hekker i løpet av strekningen. Den første hekken er plassert 13,72 meter fra startstreken, deretter står hekkene med 9,14 meters avstand, slik at den siste står 14 meter før mållinjen.

## Statistikk

### Tidenes løpere under 13 sek
Per 17. august 2022 har 22 menn sett 12-tallet på 110 meter hekk:

### Topp ti i Norge – menn

## Referanser


## Eksterne lenker
* High Hurdle Stats
Toronto Pearson internasjonale lufthavn

**Toronto Pearson internasjonale lufthavn** (IATA-kode **YYZ**) ligger i Mississauga, Ontario, rett vest for Toronto. Den er Canadas travleste flyplass, og er nr. 29 på listen over verdens travleste flyplasser. I 2004 var mer enn 28 millioner passasjerer innom lufthavnen. Navnedelen "Pearson" er en referanse til den kanadiske politikeren og fredsprisvinneren Lester B. Pearson.

Lufthavnen er Air Canada primærbase, og den betjener Stor-Toronto. Den ble tidligere drevet av Transport Canada, men blir nå drevet av Greater Toronto Airports Authority. Den 2. august 2005 totalhavarerte et Air France fly under landing, 14 personer ble skadet, men alle overlevde.
## Eksterne lenker
*
Firth of Forth

**Firth of Forth** er en fjord i Skottland, som er dannet der elven Forth renner ut i Nordsjøen mellom Fife i nord og West Lothian, City of Edinburgh og East Lothian i sør. Elven har tidevann helt opp til Stirling, men overgangen mellom fjord og elv regnes gjerne for å ligge ved Kincardine-broen.

Det ligger en rekke byer ved fjorden, petrokjemiske anlegg ved Grangemouth og Burntisland, en kommersiell havn ved Leith, oljeriggverft ved Dalgety Bay og Methil samt et marineverft ved Rosyth. 

I tillegg til Kincardine-broen blir trafikk også ført over fjorden på Forth Road-broen og Forthbroen.

I den indre delen av fjorden har mer enn halvparten av den blitt fylt igjen for å gi plass til industri og noe landbruk. 

Øyene i fjorden, Firth of Forth Islands, er et verneområde (*[[Special Protection Area]]*), hvor mer enn  90&nbsp;000 sjøfugl hekker hvert år. På May er det et fugleobservatorium. 

## Eksterne lenker
* 
* Om Firth of Forth (engelsk)
Arve Walde

**Arve Grøvan Walde** (født 19. mai 1985) er en norsk tidligere fotballspiller som har spilt for en rekke klubber i Bergensområdet.

I starten av karrieren spilte Walde for Brann der han debuterte på A-lagsnivå i 2003. Bortsett fra en kort periode i 2004-sesongen, klarte han imidlertid aldri å etablere seg på Branns førstelag. I 2006 var han utleid til 1.-divisjonsklubben Løv-Ham og fra 2007 ble han permanent spiller for klubben. Etter seks sesonger i klubben ble Fyllingen og Løv-Ham slått sammen til Fyllingsdalen og Walde fortsatte i den nye klubben. I den nye klubbens første seriekamp skåret Walde tidenes første mål for klubben.

Fra Fyllingsdalen gikk veien videre til Sotra, før Walde avsluttet karrieren som fotballspiller i Norheimsund i 2021.

Walde har spilt rekke aldersbestemte landskamper for Norge og var svært sentral på Branns juniorlag, som ble norgesmestere for juniorer i 2002. Han fikk også spilletid i cupfinalen i 2004, da Brann ble norgesmestere. Arve Walde er lillebror til Knut Walde som også har spilt for Brann og Løv-Ham.

## Referanser


## Eksterne lenker
*
Firth of Clyde

**Firth of Clyde** er en fjord i Skottland, der elven Clyde renner ut i havet. Den strekker seg fra tidevannsgrensen i Glasgow sentrum til fjordmunningen i mellom Argyll and Bute og Ayrshire. Den ytre fjorden skilles fra Atlanterhavet av halvøya Kintyre. Ved munningen er fjorden omkring 42 km bred. 

Grensen mellom elven og fjorden er noe vag. Formelt regnes den for å gå ved ankerplassen utenfor Greenock, kalt *Tail of the Bank* etter sandbanken som skiller elven fra fjorden. Men de som bor i området regner ofte Dumbarton som en by ved fjorden, men befolkningen i Port Glasgow og Greenock kaller fjordområdet nordover for «elven». 

## Byer og landsbyer ved fjorden
* Ardrossan, Ayr
* Barassie, Brodick
* Campbeltown, Cardross, Carradale
* Dumbarton, Dunoon
* Fairlie
* Gourock, Greenock, Girvan
* Helensburgh, Hunter's Quay, Hunterston
* Innellan, Inverkip, Irvine
* Kilcreggan, Kilmun, Kirn
* Lamlash, Largs, Lochranza
* Millport
* Port Bannatyne, Portencross, Port Glasgow, Prestwick
* Rothesay
* Saltcoats, Seamill, Skelmorlie, Strone
* Troon
* Wemyss Bay, West Kilbride

## Øyer i fjorden
Det ligger en rekke øyer i fjorden, og det er fergeforbindelse til flere av dem. De tre som har fastboende er:

* Arran
* Bute
* Great Cumbrae

## Litteratur
*   *The Clyde: River and Firth*, 1907 and reissued 2010, Neil Munro, with illustrations by Mary Y and Y Young Hunter
*   *The Firth of Clyde*, 1952, George Blake
*   *Glasgow and the Clyde*, 1965, Ward Lock Guide
*   *Clyde Coast Connections*, 2010, Neil Grieves
*   *From Comet to Cal Mac : Two Centuries of Hebridean and Clyde Shipping*, 2011, Donald E Meek and Bruce Peter
*   *Firth of Clyde: Sailing Directions and Anchorages*, 2012, Clyde Cruising Club 
*   *HM Naval Base: Clyde*, 2012, Keith Hall

## Eksterne lenker
*
Androgyni

**Androgyni** beskriver en person som kombinerer maskuline og feminine trekk. Androgynitet i dag er en betegnelse på folk som ser både ut som en mann og dame, uten at det har noe med seksualitet eller kjønnsidentitet å gjøre. Ei dame kan være født med maskuline trekk, kraftig kjeve, firkantet ansikt, og ellers ha mannlige trekk. Mens en mann kan være født med feminine trekk som ovalt ansikt, smal midje og "pene" hender. Det kan altså være vanskelig å stadfeste kjønn bare ved førsteinntrykk.

Androgyne mennesker kan dermed oppleve mye av de samme stigma som transpersoner får, uten å i det hele tatt vært i samme situasjon som transpersoner. Androgyne mennesker blir ofte brukt i motekampanjer på grunn av deres tvetydige trekk som ofte er pene og for sjokkeffekt.

Når androgyni refererer til blandede biologiske kjønnskarakteristikker hos mennesker, refererer det ofte til tilstander der egenskaper fra begge kjønn kommer til uttrykk hos ett enkelt individ. Disse er kjent som interkjønnede personer, eller de som er født med medfødte variasjoner som kompliserer tildeling av kjønn ved fødselen, ettersom de ikke samsvarer helt med det mannlige eller kvinnelige kjønnet. Både interkjønnede og ikke-interkjønnede personer kan vise en blanding av mannlige og kvinnelige kjønnstrekk, som hormonnivåer, type indre og ytre kjønnsorganer og forekomsten av sekundære kjønnskarakteristikker.

Androgyni forekommer ofte i naturreligioner og opphavsmytologi. I norrøn mytologi befrukter jotnen Yme seg selv. Eksempler på androgyne mennesker i populærkulturen er blant andre Annie Lennox, Boy George, David Bowie, Grace Jones og Brian Molko.

## Etymologi
Begrepet stammer fra gammelgresk: *androgynos*, via latin androgynus; ἀνδρός, *andros*, genitiv av ἀνήρ, *aner*, «mann», og γυνή, *gyne*, «kvinne».

Andro er eiendomspronomen av *aner*, gresk for «mann», fra det urindoeuropeiske roten **hner*. *Gyne* er gresk for «kvinne», fra urindoeuropeisk **gwen*, «æret kvinne» eller «hustru». Suffikset **ous *er fra latin **osus* og betyr «full av». Så *andro* + *gyn* + *ous* = «full av mann og kvinne».

Begrepet var tidligere en teknisk betegnelse for å være tvekjønnet. Det betegnet en person som er født med både mannlige og kvinnelige kjønnsorganer. I dag brukes androgyn i dagligtale ofte for å beskrive mennesker med uklar eller tvetydig sosial kjønnsidentifikasjon. Den første skriftlige forekomst man kjenner til er i en ordbok fra 1552 hvor den engelske leksikografen Richard Huloet definerte «Androgine, which bene people of both kyndes, both man and woman».

*Hermafroditt* var tidligere et annet ord for det samme hos mennesker, men i dag brukes hermafroditt heller om et dyr eller en plante som besitter både mannlige og kvinnelige reproduksjonsorganer. Tilstanden kan være naturlig for enkelte planter, men ikke hos pattedyr. Østers er et eksempel på en organisme som kan være hermafroditt.

## Se også
* Ikke-binær
* Interseksualitet
* Kjønnsnøytralt pronomen

## Referanser


## Eksterne lenker
*
Liberalkonservatisme

**Liberalkonservatisme** er en liberal tendens innen konservativ tenkning.

Liberalkonservatismen har hatt stort gjennomslag i de konservative partiene i Norden, som har stått for utstrakte personlige og økonomiske friheter og vært skeptiske til byråkratisering og en utflytende statsmakt. Mange har vært opptatt av individets rettsvern overfor staten.

Liberalkonservatismen knyttes ofte an til idétradisjonen etter den britiske statsmannen Edmund Burke. Tanken om «å forandre for å bevare», som løselig har blitt tilskrevet Burke, har ofte vært brukt som en liberalkonservativ læresetning.

## Referanser
Mads Eriksen (musiker)

**Mads Eriksen** (født 1962) er en norsk gitarist, kjent som soloartist og for samarbeid med andre artister.

Han startet karrieren i diverse lokale band, blant annet Sharks & Whales hvor han var med på albumet *Reaped by Man* i 1988. Han debuterte som soloartist med albumet *Journey* i 1990, og har siden gitt ut totalt ti album. Blant utgivelsene er albumet *Rediscovery* som han ga ut sammen med tidligere Manfred Mann's Earth Band-gitarist og vokalist Chris Thompson. Mads Eriksen har også spilt sammen med Bergen Filharmoniske Orkester og diverse andre klassiske orkestre. Våren 2009 turnerte han med Ronni Le Tekrø (TNT) og Terje Rypdal under navnet N3 (forkortelse for Norwegian Three). I 1993 spilte han inn *Intermission Troldhaugen* som bestod av omarrangeringer av mange av Edvard Griegs mest kjente komposisjoner. 

## Diskografi
* *Just What the World Needs* – 2010
* *Travelin* (med Hungry John under navnet Mad & Hungry) – 2007
* *Rediscovery *(med Chris Thompson fra Manfred Mann's Earth Band) – 2004
* *Redhanded* – 2001
* *Suburban Cowboy* – 1997
* *The Plough Boy* – 1996
* *M.E.* – 1994
* *Intermission Troldhaugen* – 1993
* *Storyteller* – 1991
* *Journey* – 1990

## Referanser


## Eksterne lenker
* 
* Mic.no: Eriksen, Mads
Daniel Komen

**Daniel Kipngetich Komen** (født 1976) er en kenyansk mellom- og langdistanseløper.

Han hadde verdensrekorden på 3000 meter med tiden 7.20,67. Rekorden ble satt 1. september 1996, da Komen bare var 20 år gammel. Den 25. august 2024 ble rekorden slått av norske Jakob Ingebrigtsen.

I 1997 ble han ble førstemann i verden til å løpe 5000 meter under 12.40. Denne rekorden er senere slått både av etiopierne Haile Gebrselassie og Kenenisa Bekele. Daniel Komen vant gull på 5000 meter i VM i friidrett 1997.

Han holdt også uoffisiell bestenotering på den mer ukurante distansen 2 engelske mil, med 7.58,61 fra 1997. Denne ble slått av Jakob Ingebrigtsen i 2023. Komen hadde også verdensrekorden på 3000 meter innendørs med 7.24,90, satt i Budapest 6. februar 1998. Denne rekorden sto til 15. februar 2023 da Lamecha Girma satte ny rekord med 7.23,81.

Komen tilhører Kalenjin-stammen i Kenya, og vokste opp i en søskenflokk på tretten. Som mange andre kenyanske løpere begynte han med løping for å løpe til og fra skolen.

Daniel Komens personlige rekorder, med plassering på verdensstatistikken gjennom alle tider:
(per 26. august 2024):

## Referanser


## Eksterne lenker
*
Unge Kunstneres Samfund

**Unge Kunstneres Samfund** (**UKS**) er et visningssted for samtidskunst og en landsdekkende fagorganisasjon for kunstnere. Institusjonen ble stiftet av kunstnere for kunstnere i 1921, og har siden etablert seg som en av Norges viktigste utstillingsplasser og møtesteder for eksperimentelle kunstpraksiser. Som visningssted er UKS en pådriver for kritiske stemmer i samtidskunsten, og sikter mot å ha kunstnerisk og politisk betydning både i og utenfor Norge.

UKS holder til i Keysers gate 1, sentralt i Oslo. Utstillingslokalet er på ca 200 m2. UKS er en allmennyttig organisasjon. Norsk Kulturråd er utstillingsinstitusjonens hovedfinansiør.

UKS har vært sentral i arbeidet med å sikre kunstnernes økonomiske og sosiale rettigheter i samfunnet, samt å øke forståelsen for nasjonal og internasjonal samtidskunst i Norge. UKS ga tidligere ut *[[UKS Forum for Samtidskunst]]*, et kunsttidsskrift for samtidskunst og teori.

Miriam Wistreich tiltrådte som daglig leder i 2021. Hennes forgjenger er Rhea Dall (2017-2020). Noen andre forgjengere er Thorstein Rittun (ukjent årstall), Johanne Nordby Wernø (2013–2017), Linus Elmes (2009–2013), Helga-Marie Nordby (2005–2009), Trude Iversen (2001–2005) og Jørn Mortensen.

Billedkunstner Ragnhild Aamås tiltrådte som styreleder for UKS i 2024. Hennes forgjenger er Steffen Håndlykken (2020-2024). Andre tidligere styreledere er Ruben Steinum og Marianne Hurum.

UKS har pr. 2024 rundt 700 medlemmer, og er den største grunnorganisasjonen i NBK, Norske Billedkunstnere. 

## Referanser


## Eksterne lenker
* UKS’ nettside
UKS (andre betydninger)

**UKS** kan være:

*Unge Kunstneres Samfund
*Utdannings- og kompetansesenter, som for eksempel:
**Utdannings- og kompetansesenter (Norges Forsvar)
Roroskip

Et **roroskip** (et akronym for: roll-on/roll-off) er en betegnelse på en skipstype som har en konstruksjon der rullende last kan kjøres ifra kaien og direkte ombord og av skipet igjen. Det kan være biler, lastebiler, busser, båter på henger, anleggsmaskiner, jernbanevogner, – men også stykkgods som lastes med gaffeltruck eller ved hjelp av en trailer og da ofte i kombinasjon med gaffeltruck. Dette kan gjelde ferjer så vel som rene lasteskip. Bilferjer kan også defineres som roroskip.

Tidligere hadde enkelte tilfeller av denne skipstypen store porter i baugen som gikk nesten ned til vannlinjen. Denne typen er betraktet som en risikabel konstruksjon. Dersom porten ble utett og vann trengte seg inn i lasterommet, vil det i sjøgang samle seg vann på dekket som raskt kan forflytte seg fra side til side og skape ustabilitet med en mulig kantrings-konsekvens. Dette skjedde med MV «Princess Victoria» i 1953 hvor 132 mennesker omkom, «Herald of Free Enterprise» i 1987 hvor 193 mennesker omkom og «Estonia» i 1994 hvor 852 mennesker omkom.

På nyere roroskip er rampen plassert akter på skipet, og noen skip har sideramper.

## Varianter

### Ro-pax
Ro-pax (fra engelsk roll-on-roll-off- passasjerbåt) er en ferje hvor rorofartøyets lastekapasitet kombineres med passasjerferjenes komfort. Passasjer- og lastekapasitet kan varieres etter behov. Ro-pax-ferjer er det som til vanlig kalles bilferjer (transporterer biler inklusive lastebiler, busser og deres passasjerer). Om man ser bort fra innenlandsferjer har Ro-pax lugarer for passasjerene, restauranter og annet som gir komfort underveis.

Den største ro-pax ferjen basert på bruttotonn er Color Lines «Color Magic». Den har bruttotonn på 75 156. Søsterskipet «Color Fantasy» henger rett etter med 129 BT mindre.

### Bilskip
Bilskip eller bilfrakteskip er en form for roroskip som brukes hovedsakelig for å transportere nye biler fra bilprodusenter til bilmarkedene i de forskjellige landene rundt i verden.

## Galleri

File:Roro faehre.jpg|Bilferge ved kaia.
File:101031 Italie sud 128.jpg|Togferge mellom Calabria og Sicilia.
File:Ulysses Arriving In Dublin.jpg|Bilfergen MS «Ulysses» ankommer Dublin.
File:SuperSpeed 2.jpg|MS «SuperSpeed 2», er en hurtiggående bilferge som trafikkerer strekninga Larvik og Hirtshals.
File:Queenscliff ferry terminal.jpg|Fergeterminal for fergeselskapet Peninsula Searoad Transport.
File:Magic_in_Oslo.JPG|MS «Color Magic» er verdens største bilferge.
File:BastøElectric.jpg|Bastø Fosen er et norsk fergeselskap som driver bilferger på den korte strekninga mellom byene Horten og Moss, og dermed forbinder de to metropolene Tønsberg og Fredrikstad. MF «Bastø Electric» på bildet er verdens største helelektriske bilferge.


## Referanser
Fallos

**Fallos** (engelsk og latin *phallus*, gresk *phallos*) betyr penis, altså det mannlige kjønnsorgan. Mer sjelden kan ordet også referere til klitoris hos kvinner når den er seksuelt stimulert. Begrepet benyttes om et hvilket som helst objekt som kan minne om en ereksjon (*stiv penis*), eller mannlig seksualitet. Dette kan for eksempel være et tårn eller et kneisende fjell. William Shakespeare benyttet ofte falliske symboler i sine teaterstykker, som for eksempel sverd og kniver, som henvisninger på maskulinitet. 

## I historien
Man har funnet falliske symboler i fornminner, eksempelvis den hvite stein på Dønna i Nordland, som visuelt er en avbildning av en penis og indirekte er et symbol på en fruktbarhetskult. Også i utlandet er funnet mange tilsvarende gjenstander, særlig i det antikke Hellas og i Roma. I India er en fallos et symbol på guden Shiva. 

Den eldste representasjon på mannlig seksualitet som er funnet er en skulpturert og polert steinfallos funnet i Tyskland, i nærheten av Ulm. Den ble funnet i den berømte grotten Hohler Fels. Objektet er 20&nbsp;cm langt og 3&nbsp;cm i vidde, og er blitt datert til å være 28&nbsp;000 år gammelt. Forskerne kan ikke se bort fra at gjenstanden også har vært benyttet som en dildo, det vil si et seksuelt hjelpemiddel.
Fil:Tintinnabulum Pompeii MAN Napoli Inv27839.jpg|Romersk bronseamulett, tintinnabulum, med fuglevinger, hale som en skorpion, hode og kropp som en fallos og to insekter på ryggen (sikader?). Funnet i Pompeii, utstilt i det nasjonale arkeologiske museet i Napoli.
Fil:Min.jpg|Inskripsjon fra Karnak tempelet, Luxor, Egypt
Fil:NAMA Phallus ailé.jpg|Lokk som viser tre vulvaer og en bevinget fallos. Opprinnelse ukjent, ca. 460–425 f.Kr. Tilhører det nasjonale arkeologiske museet i Athen.
Fil:The Hindu God Shiva LACMA M.69.15.1 (2 of 3).jpg|Skulptur fra India, Uttar Pradesh, fra Mathura eller Ahichchhatra, 3. århundre
Fil:Khaled Nabi tombstones typ 1 - 2.JPG|Turkoman-gravsteiner på Khaled Nabi kirkegård i Golestan, Nord-Iran. Det er to typer steiner, en rund søylestil og en høyere slankere stein.


## Se også
* Fallosstein

## Eksterne lenker
* 
* BBC: Ancient phallus unearthed in cave – *BBC: Steinalder-fallos funnet i hule*
Kevin Ashman

**Kevin Ashman** er en britisk quizer. Han ble verdensmester i quiz 2004, 2005, 2006 og 2009. Han har også deltatt i en del spørreprogrammer og er også ansatt i et slikt program. Han fikk interesse for quiz etter at han fullførte sitt historiestudie ved Southampton University.

Siden 2004 har han dominert EM og VM i quiz. På 16 mesterskap har han 10 førsteplasser og 4 andreplasser i de individuelle konkurransene.

## Eksterne lenker
* 
*
Thames Valley Police

**Thames Valley Police** er en av de største politistyrkene i England, og den største som ikke er knyttet til et byområde. Styrken betjener et område på 5700 km² med en befolkning på 2,1 millioner (2003) i grevskapene Berkshire, Buckinghamshire (inkludert Milton Keynes) og Oxfordshire. Pr. desember 2003 var det over 6000 ansatte, derav 4036 polititjenestemenn. Navnet er hentet fra Thames Valley, dalen som Themsen renner gjennom. 

Styrken ble opprettet i 1968 ved at Buckinghamshire Constabulary, Berkshire Constabulary, Oxford City Police, Oxfordshire Constabulary og Reading Borough Police ble slått sammen. 

Hovedkvarteret er på Oxford Road i Kidlington, Oxfordshire, etter å ha flyttet fra Sulhamstead House i Sulhamstead, Berkshire. Det gamle hovedkvarteret er nå regionens politiskole, og det huser også Thames Valley Police Museum.

Mottoet er *Sit pax in valle tamesis*, latin for «La det være fred i Thames Valley». 

## Inspektør Morse

Den fiktive inspektør Morse, kjent fra 13 romaner av Colin Dexter og 33 fjernsynsepisoder, arbeider i Thames Valley Police.

## Eksterne lenker
*
John Bolton

**John Robert Bolton** (født 1948) er en amerikansk politiker og diplomat. Han tjenestegjorde som USAs ambassadør til FN fra august 2005 til desember 2006. Fra 9. april 2018 til 10. september 2019 var han USAs nasjonale sikkerhetsrådgiver i Donald Trumps første regjering.

## Liv og virke
### Bakgrunn
Bolton ble oppdratt som protestant. Han gikk på McDonogh-skolen i Owings Mills, med eksamen i 1966. Han gikk videre på Yale University, hvor han gikk ut som Bachelor of Arts i 1970 og Juris Doctor i 1974.

Han vervet seg til Nasjonalgarden (amerikanske reservestyrker), men ble ikke sendt ut i Vietnamkrigen. Han skrev følgende om krigen i en bok fra 25-årsjubiléet til Yale-klassen sin:  
«Jeg tilstår at jeg ikke hadde noe ønske om å dø på en sørøstasiatisk rismark. Jeg anså Vietnam-krigen for å være tapt allerede.», mens han i eksamenstalen sin i 1970 hadde et annet synspunkt.

### Karriere
Fra 1983 til 1985 og fra 1993 til 1999 jobbet Bolton ved advokatkontoret  Covington & Burling i Washington, D.C. Han var også partner i advokatfirmaet Lerner, Reed, Bolton & McManus.

Bolton ble nominert av president George W. Bush til stillingen som FN-ambassadør 7. mars 2005, men ble aldri formelt godkjent i kongressen. Etter demokratenes valgseier ved kongressvalget i november 2006 ble Bolton formelt vraket som kandidat, og han sa opp sin stilling i desember 2006. Han ble etterfulgt av Zalmay Khalilzad.

Fra 9. april 2018 til 10. september 2019 var Bolton USAs nasjonale sikkerhetsrådgiver i Donald Trumps første regjering.

### ''The Room Where it Happened.''
Sommeren 2020 ga Bolton ut boken *The Room Where it Happened* (Simon & Schuster). Boken solgte 780.000 eksemplarer den første uken og var så langt den bestselgende boken om Trumps presidentperiode. Før utgivelsen ble boken undersøkt for graderte opplysninger og Donald Trump forsøkte å stanse utgivelsen rettslig. Domstolen kritiserte Bolton for at han tok sjanser med rikets sikkerhet og avviste samtidig Trumps krav om å stanse boken fordi Trump ikke hadde dokumentert at et inngrep mot utgivelsen ville hindre uopprettelig skade. Ifølge Bolton forsøkte Trump å få hjelp av blant andre Kinas leder Xi Jinping til å bli gjenvalgt og Trump skal under et møte ha støttet bruk av interneringsleirer for uighurer i Xinjiang. Trump fremstilles i boken som kunnskapsløs blant annet skal han ikke ha vært klar over at Storbritannia har atomvåpen. Bolton avslo å vitne i riksrettsprosessen mot Trump i 2019.

## Referanser


## Eksterne lenker
* 
* 
* 
*  John R. Bolton - SourceWatch
*  Announcement of Nomination of John Bolton as U.S. Ambassador to the UN
*  The Creation, Fall, Rise, and Fall of the United Nations John Bolton's chapter from the Cato Institute book, *Delusions of Grandeur: The United Nations and Global Intervention*
Thames Valley

:*Denne artikkelen omhandler Thames Valley i England. Se også [[Thames Valley (New Zealand)]].*

**Thames Valley** er et generelt navn på området i England som Themsen renner gjennom, men brukes også mer spesifikt om en region bestående av Berkshire, Buckinghamshire (inkludert Milton Keynes) og Oxfordshire.

Området begynte å bli et kjent turistmål etter at boksuksessen Three Men in a Boat av forfatteren Jerome K. Jerome kom ut i 1889.

Den mest kjente bruken av navnet er Thames Valley Police, men det finnes også et *Thames Valley Chamber of Commerce*, som er en næringsforening i regionen, *Thames Valley Business Partnership* og Thames Valley University. 

Området ligger i en Britain in Bloom-region som kalles Thames and Chiltern, som markedsføres under ett som turistmål.

## Større byer i regionen

*Abingdon
*Aylesbury
*Banbury
*Faringdon
*High Wycombe
*Maidenhead
*Milton Keynes
*Reading
*Oxford
*Slough
*Wokingham
Kybel

En **kybel** (tysk *Kübel*) er en type emballasje, særlig brukt til pakking av ost.

En kybel består av to sekskantede endeseksjoner som er festet sammen med seks høvlede eller uhøvlede bord. Bordenes lengde avpasses slik at det blir plass til et bestemt antall oster i kyblene, for eksempel 6 goudaoster, 6 nøkkeloster, osv. Mellom bordene er det åpninger slik at luften slippes til. Kybler var i mange år vanlig emballasje ved partisalg av ost.

## Kilder
* Eivind Wekre: *Landbrukets Emballasjeinstitutt 1947-1972*, foredrag trykket i *Landbrukets Emballasjeinstitutt 25 år*, Oslo 1972. ISBN 82-7073-000-9

bat-smg:Viedras
Eldalsosen

**Eldalsosen** er et sted i Sunnfjord kommune, Vestland, nederst i Eldalsdalen der elva Gaula munner ut i Viksdalsvatnet. Veikryss fra riksvei 13 vestover mot Sande. 

Det var tidligere landhandel i Eldalsosen (S. A. Bell), men denne er nå nedlagt. I sommersesongen var det frem til 2013 en kiosk/souvenirbutikk i de samme lokalene.

## Referanser
Grampian Police

**Grampian Police** var en politistyrke i det nordøstlige Skottland. Den betjente regionene City of Aberdeen, Aberdeenshire og Moray. Den hadde navn etter regionen Grampian, som i 1996 ble delt opp i de tre nevnte regioner. 

Hovedkvarteret var i Aberdeen.

## Eksterne lenker
*
Lothian and Borders Police

**Lothian and Borders Police** var en politistyrke som betjente City of Edinburgh, East Lothian, Midlothian, West Lothian og Scottish Borders i Skottland.

Hovedkvarteret lå i Edinburgh.

## Eksterne lenker
*
Avon and Somerset Constabulary

**Avon and Somerset Constabulary** er en engelsk politistyrke som betjener distriktene South Gloucestershire, Bristol, North Somerset og Bath and North East Somerset. Disse distriktene utgjorde tidligere grevskapet Avon, som har gitt navn til styrken.

Hovedkvarteret ligger i Portishead. Styrken har omkring 3400 polititjenestemenn og 350 spesialkonstabler (deltidskonstabler), som betjener et område med omkring 1,5 millioner innbyggere.

## Eksterne lenker
*
Bedfordshire Police

**Bedfordshire Police** er en politistyrke som betjener Bedfordshire inkludert distriktet Luton. 

Hovedkvarteret ligger i Kempston. Med en befolkning på drøyt 570&nbsp;000 (2002) er dette en av de minste politistyrkene i England.

Den første politistyrken i Bedfordshire ble opprettet i 1839, og erstattet et tidligere system der hvert sogn valgte sognekonstabler. Styrken bestod i begynnelsen av en politisjef, seks offiserer og 40 konstabler. Konstablene fikk en lønn på 19 skilling i uken, hvilket var nesten dobbelt så mye som det en landbruksarbeider kunne vente seg. 

Styrken er i dag delt i tre distrikter: North Bedfordshire, Central Bedfordshire (som også omfatter den sørligste delen av grevskapet) og Luton. 

## Eksterne lenker

*
Victoriafallene

**Victoriafallene** er en foss som dannes av elven Zambezi. Fossen heter *Mosi-oa-Tunya* på lokalspråket lozi, noe som betyr «røyken som tordner». Høyeste fall er 108 meter. Fossen er på sitt største på slutten av regntiden i mars/april. Fossen ligger på grensen mellom landene Zambia og Zimbabwe. Den første europeer som så fossen var oppdagelsesreisende David Livingstone i 1855. Han kalte fossen opp etter dronning Victoria av Storbritannia.

## Turistattraksjon
Victoriafallene er Zambias og Zimbabwes største turistattraksjon. De fleste turistene kommer med fly fra Harare eller Bulawayo, men på grunn av den vanskelige politiske situasjonen i Zimababwe kommer flere og flere med fly direkte til den internasjonale flyplassen i Livingstone i Zambia. Det har vært populært for de mer velstående turistene å benytte luksuspregede Rovos Rail til å reise mellom Sør-Afrika og Victoriafallene, men i flere av tilfellene har det vært vanskelig med togframføringen i Zimbabwe og fly har blitt brukt gjennom Zimbabwe.

På begge sider av grensen er det nasjonalparker. Begge er relativ små, Mosi-oa-Tunya National Park på Zambisk side er 66&nbsp;km² og Victoria Falls National Park på Zimbabwisk side er 23&nbsp;km².

## Vannkraft
En svært liten del av Victoriafallene brukes til produksjon av strøm. Zambias første vannkraftverk ble åpnet i Livingstone i 1936, og leverer 8MW. På zambisk side er det  tre kraftverk som tilsammen kan levere 106MW. Kraftverkene er av typen «run-of-river», det vil si at de ikke trenger noen demning, men tar vannet direkte fra elva, de påvirker ikke fallene og er heller ikke synlig for den vanlige turist. Det er under planegging flere kraftverk lenger nedover Zambezi elva (Batoka-utbyggingen).

## Vannføring

## Se også
* Iguazúfallene

## Referanser


## Eksterne lenker
*
Cambridgeshire Constabulary

**Cambridgeshire Constabulary** er en politistyrke som betjener grevskapet Cambridgeshire i England. Den har over 1300 ansatte, og hovedkvarteret ligger i Huntingdon.

Styrken ble opprettet i 1836 som en lokal styrke for Cambridge. Den hadde da 30 konstabler. Utenfor byen var det ikke noen organisert politistyrke før i 1851, da Cambridgeshire Country Force ble opprettet. Det var også flere andre lokale politistyrker i området, i Chatteris, Wisbech, Ely, Whittlesey og Huntingdon.

I 1965 ble de fem gjenværende styrkene i grevskapet slått sammen til Mid-Anglia Constabulary, med hovedkvarter i Brampton. Denne styrken ble i 1973 omorganisert og gitt dagens navn i forbindelse med endringer av grevskapsgrensene.

## Eksterne lenker

*
Mersey Tunnels Police

**Mersey Tunnels Police** er en spesialisert politistyrke som har ansvaret for å håndheven loven i Merseytunnelene og området rett ved dem. Det tar seg for det meste av trafikkforseelser, men bistår også Merseyside Police når operasjoner finner sted i tilknytning til tunnelene. 

I 2003 ble to tenåringer drept da den stjålne bilen de kjørte i krasjet inn i en politisperring som tunnelpolitiet hadde satt opp. Det ble senere fastslått at operasjonen var utført på en ulovlig måte, og likskuemannen anbefalte at man enten burde overføre politimyndighet for tunnelene til Merseyside Police, eller at tjenestemennene i tunnelpolitiet måtte få opplæring av samme standard som andre politistyrker.

## Eksterne lenker
* Uoffisielt nettsted
South Wales Police

**South Wales Police** (walisisk: *Heddlu De Cymru*) er en av de fire regionale politistyrkene i Wales. 

Den dekker Cardiff, Swansea og dalene i det sørlige Wales. Styrken er, i antall ansatte, den største i Wales og den tiende største i Storbritannia.

Styrken ble dannet som South Wales Constabulary 1. juni 1969, ved sammenslåing av det tidligere Glamorgan Constabulary, Cardiff City Police, Swansea Borough Police og Merthyr Tydfil Borough Police.
 I 1974, med omorganiseringen av lokalforvaltningen, ble styrkens område utvidet til å dekke de nyopprettede fylkene Mid, South og West Glamorgan. I 1996 adopterte styrken sitt nåværende navn og mistet Rhymney Valley-området til Gwent Police på grunn av ytterligere omorganisering av lokalforvaltningen.

## Referanser


## Eksterne lenker
*
Cheshire Constabulary

**Cheshire Constabulary** er en engelsk politistyrke som betjener Cheshire, inkludert Runcorn, Widnes og Warrington. Området er på 2328,5&nbsp;km², med omkring 980&nbsp;000 innbyggere (2005). 

Styrken ble opprettet i 1857 i Crewe, mens det første hovedkvarteret lå i Chester. Etter å ha flyttet rundt i Chester flere ganger ble det i 2004 flyttet til en ny bygning i Winsford.

## Eksterne lenker

Offisiell hjemmeside
Cumbria Constabulary

**Cumbria Constabulary** er en politistyrke som betjener grevskapet Cumbria i England. Det ble opprettet i april 1974 i forbindelse med reformen av lokalstyret i England

Styrken er etter geografisk utstrekning den femte største styrken i landet, men har med under 490&nbsp;000 innbyggere (2005) den fjerde minste befolkningen. Hovedkvarteret ligger i Penrith.

## Eksterne lenker

*
Derbyshire Constabulary

**Derbyshire Constabulary** er en politistyrke som betjener grevskapet Derbyshire i England. Hovedkvarteret ligger i Ripley.

## Eksterne lenker

*
Devon and Cornwall Constabulary

**Devon and Cornwall Constabulary** er en engelsk politistyrke som betjener grevskapene Devon og Cornwall, inkludert distriktene Plymouth, Torbay og Scillyøyene. Det geografiske området som politistyrken dekker er det største i England og det femtestørste i hele Storbritannia. Hovedkvarteret ligger i Middlemoor nær Exeter. 

Det meste av året er befolkningstallet i området omkring halvannen million, men i turistsesongen kan det stige til hele åtte millioner; i løpet av et vanlig år er omkring elleve millioner innom for kortere eller lengre opphold. Ettersom styrken i utgangspunktet har færre konstabler i forhold til folketallet enn andre styrker i England, og avstandene innenfor området er store, har man arbeidet mye for å finne alternative løsninger for å kunne utføre arbeidsoppgavene på en forsvarlig måte. Området er delt i fire avdelinger: Cornwall & The Isles of Scilly, Plymouth, South & West Devon og North & East Devon. Disse er i sin tur delt i mindre områder og i patruljeruter. 

Styrken ble opprettet 1. april 1967 ved at Devon and Exeter Police, Cornwall County Constabulary og Plymouth City Police ble slått sammen. 

Devon and Cornwall Constabulary Museum ligger i hovedkvarteret.

## Eksterne lenker

* 
* Devon & Cornwall Police Authority
NBK

**NBK** kan vise til:

*Norske Billedkunstnere
*Den norske Burmakomité
*Albarka Air, tidligere flyselskap med ICAO-kode NBK
*NBK (idrettslag) (Nordhordland Ballklubb)
Merseyside Police

**Merseyside Police** er en politistyrke som betjener Merseyside i det nordvestlige England. Den ble opprettet i 1974, samtidig som grevskapet. Hovedkvarteret ligger i Liverpool. 

Styrken er underlagt *Merseyside Police Authority*, som består av ni valgte representanter for lokalmiljøet, tre dommere og fem uavhengige medlemmer.

Politimyndigheten i og omkring Merseytunnelene er lagt til en egen styrke, Mersey Tunnels Police. 

## Eksterne lenker

* 
* Merseyside Police Authority
Norfolk Constabulary

**Norfolk Constabulary** er en politistyrke som betjener Norfolk i England. Den har omkring 1500 ansatte (2004). Hovedkvarteret ligger i Wymondham.

Styrken ble opprettet som Norfolk Joint Constabulary i 1968. 

Den er underlagt Norfolk Police Authority, som består av valgte og oppnevnte medlemmer som fører tilsyn med styrkens arbeid.

## Eksterne lenker

* 
* Norfolk Police Authority
Cleveland Police

**Cleveland Police** er en engelsk politistyrke som betjener distriktene Hartlepool, Redcar and Cleveland, Middlesbrough og Stockton-on-Tees.

## Eksterne lenker
*
Northumbria Police

**Northumbria Police** er en politistyrke som betjener grevskapene Northumberland og Tyne and Wear i England. Den er landets sjette største politistyrke, med omkring 1500 polititjenestemenn. Hoveddkvarteret ligger i Newcastle upon Tyne. 

Ansvarsområdet omfatter Newcastle internasjonale lufthavn. 

## Eksterne lenker
*
Hotel Continental

**Hotel Continental** er et hotell i Oslo. Det åpnet i 1900 og ligger i Stortingsgata 24. 

## Bakgrunn
Hotel Continental og Theatercaféen startet i 1900, like etter at Nationaltheatret åpnet. Hotellet ble opprinnelig eid av Foss Bryggeri, som bygde bygningen. Virksomheten ble drevet av flere ulike leietakere. Leieavtalen ble i 1909 overtatt av  Caroline Boman  og Hans Christian Marinius Hansen . Boman hadde vært kokke ved Den gyldene freden og Operakällaren i Stockholm, i 1887 flyttet hun til Kristiania (dagens Oslo) for å arbeide på Grand Hotel, der hun traff sin tilkommende mann, som da var ansatt som kelner. Etter tre års drift kjøpte de hotellet og kaféen og fikk i 1913 ansatt André Engh i kjøkkenet. Hotellet har vært drevet av samme familie i fire generasjoner. Elisabeth C. Brochmann er fjerde generasjons eier. Hun overtok driften etter sin mor Ellen Brochmann i 1985.

## Overnatting

I 1932 og 1961 ble hotell- og restauranthuset utvidet til et helt kvartal. Hotel Continental har 155 rom og er medlem i The Leading Hotels of the World.   

## Bespisning
Theatercaféen er en wienerkafé i jugendstil og har plass til 240 gjester. Annen Etage er en gourmetrestaurant i samme bygg og har siden 2007 blitt drevet av Ole Jonny Eikefjord under navnet Eik Annen Etage.  Restaurantene var drevet av André Engh fra 1913, som senere ble hotellsjef. I 1963 overtok Willy Wyssenbach som ble Årets kjøkkensjef 1982. Fra 1984 til 1986 hadde Annen Etage én stjerne i Michelinguiden.  Hans Robert Bruun arbeidet ved restauranten til 2001, og han ble Årets kjøkkensjef 1989.

Hotellet har videre en egen bankett- og konferanseavdeling med kapasitet på inntil 300 gjester.

## Dekorasjoner
Hotellet eier en omfattende kunstsamling. I lobbybaren, «Bar Boman», er det et utvalg av Edvard Munchs grafiske arbeider.

## Litteratur
* 

## Referanser


## Eksterne lenker
* Hotel Continental
* Oslo Byarkiv Bilder
West Mercia Constabulary

**West Mercia Constabulary** er en engelsk politistyrke som betjener Shropshire (inkludert Telford and Wrekin), Herefordshire og Worcestershire, et område med omkring 1,1 million innbyggere. Den er den fjerde største politistyrken i England og Wales, med 2&nbsp;401 polititjenestemenn (2005). Hovedkvarteret ligger i Worcester.

Styrken er underlagt West Mercia Police Authority, en komité med 17 medlemmer som fører tilsyn med politiets arbeid.

## Eksterne lenker
*
Mary Tofts

**Mary Tofts** er kjent som «kanin-føderen», ettersom hun i 1726 «fødte» 17&nbsp;kaniner i byen Godalming i Sør-England. 

Eksperter over hele Storbritannia undret seg stort over hva som kunne ha skjedd, da hun plutselig begynte å føde kaniner. Legen hennes ble så bekymret at han kontaktet kongens personlige livlege. I løpet av noen få dager hadde Mary Tofts født mange kaniner, noen med pels og andre uten. Ingen av legene visste at kaniner ikke har pels når det ble født, så løgnen fortsatte, og etterhvert med Toft landskjent på avisenes forsider. 

Mary Tofts valgte senere å avsløre løgnen ved at hun forklarte at hun hadde plassert alle kaninene på seg før «fødselen».

Det er blant annet skrevet bok om Mary Tofts og hennes litt spesielle stunt, og dessuten er hun kjent på mange museer også i dag.

## Referanser
USAs historie (1849–1865)

## Bakgrunnen for den amerikanske borgerkrigen
:*Hovedartikkel: [[Bakgrunnen for den amerikanske borgerkrigen]]*

Med to grunnleggende forskjellige arbeidssystemer, slaveplantasjer i sør og industriell kapitalisme i nord, hadde de to regionene utviklet to sterkt forskjellige samfunn. Splittede økonomiske, politiske og kulturelle syn økte gradvis spenningene mellom nord og sør.

Immigrasjon fra det nordlige og vestlige Europa ble oppmuntret, og tilfredsstilte behovet for en jevn flyt av billig arbeidskraft til den nordlige industrien. Immigranter fra arbeiderklassen bygget opp landets jernbaner og fabrikksystemer. Men få av dem slo seg ned i de landbruksdominerte sørstatene, hvor industrivarer hovedsakelig ble importert.

Det republikanske partiet ble grunnlagt i 1854. Det nye partiet motsatte seg utvidelsen av slaveriet til de vestlige territoriene. Selv om bare en liten del av befolkningen i nord var for å avskaffe slaveriet i sør, var republikanerne i stand til å mobilisere folkelig støtte blant befolkningen i nord og vest som ikke ønsket å konkurrere mot slavearbeid dersom systemet ble ekspandert utenfor de eksisterende slavestatene. Republikanerne vant støtte blant mange tidligere whig- og demokratiske tilhengere i nord og nordøst som var bekymret for sørstatenes uforholdsmessig store innflytelse i Senatet, Buchanan-administrasjonen og Høyesterett.

Lønnsomheten til bomull, eller «Kong Bomull» som den ble kalt, befestet sørstatenes avhengighet av plantasjesystemet og dens grunnlag: slavearbeid. En liten klasse slavebaroner, særlig bomullplantere, dominerte politikken og samfunnet i sør. Mens sørstatenes økonomi var basert på slavearbeid, var nordøst et voksende industrielt samfunn.

Etter at Abraham Lincoln ble valgt til president, trakk elleve sørstater seg ut av unionen sent i 1860 og 1861 og etablerte en opprørsregjering, Amerikas konfødererte stater 9. februar 1861. Borgerkrigen begynte da konføderasjonsgeneralen Pierre Beauregard åpnet ild mot Fort Sumter i Charleston, South Carolina.

## Borgerkrigen
:*Hovedartikkel: [[den amerikanske borgerkrigen]]*

Krigen endte med unionens seier 9. april 1865 da konføderasjonens general Robert E. Lee overgav seg ved tinghuset i Appomattox i Virginia. 650 000 mennesker var da blitt drept. I etterspillet til krigen, *rekonstruksjonen*, måtte USA avgjøre statusen til rundt fire millioner frigjorte afroamerikanske slaver og gradvis gjeninnlemme de elleve konføderasjonsstatene i unionen.
Bernardo Salviati

** Bernardo Salviati** (født 1508 i Firenze i Italia, død 6. mai 1568 i Roma) var en av den katolske kirkes kardinaler. Han var biskop av Saint-Papoul i Frankrike, og deretter administrator av Clermont.

Han ble utnevnt til kardinal i 26. februar 1561 av pave Pius IV, med *[[Santa Prisca (Roma)|Santa Prisca]]* som tittelkirke.

Han var bror til kardinal Giovanni Salviati (kreert 1517), nevø til pave Leo X på morssiden, og onkel til kardinal Antonmaria Salviati (kreert 1583).

## Referanser


## Eksterne lenker
* Biografi på The Cardinals of the Holy Roman Church